

	                                                                                                                                                  
PANEVĖŽIO RAJONO SAVIVALDYBĖS TARYBA

SPRENDIMAS
DĖL PANEVĖŽIO R. MUZIKOS MOKYKLOS NUOSTATŲ PATVIRTINIMO 

2018 m. kovo 29 d. Nr. T-66
Panevėžys
 

Vadovaudamasi Lietuvos Respublikos vietos savivaldos įstatymo 18 straipsnio
1 dalimi, Lietuvos Respublikos švietimo įstatymo 43 straipsnio 4 dalimi, Lietuvos Respublikos biudžetinių įstaigų įstatymo 4 straipsnio 3 dalies 1 punktu ir 6 straipsniu, Nuostatų, įstatų ar statutų įforminimo reikalavimais, patvirtintais Lietuvos Respublikos švietimo ir mokslo ministro 2011 m. birželio 29 d. įsakymu Nr. V-1164 „Dėl Nuostatų, įstatų ar statutų įforminimo reikalavimų patvirtinimo“, Savivaldybės taryba n u s p r e n d ž i a:
1. Patvirtinti Panevėžio r. muzikos mokyklos nuostatus  nauja redakcija (pridedama).
2. Įpareigoti Panevėžio r. muzikos mokyklos direktorę Laimą Plančiūnienę pasirašyti nuostatus ir teisės aktų nustatyta tvarka juos įregistruoti Juridinių asmenų registre iki balandžio 13 d.
3. Pripažinti netekusiu galios Panevėžio rajono savivaldybės tarybos 2014 m. lapkričio 22 d. sprendimo Nr. T-241 „Dėl Panevėžio rajono mokyklų pavadinimų pakeitimo ir nuostatų patvirtinimo“ 2.3 papunktį.
4. Šio sprendimo 1 punktas įsigalioja įregistravus nuostatus Juridinių asmenų registre.
            


Savivaldybės meras					     Povilas Žagunis





















PATVIRTINTA
				Panevėžio rajono savivaldybės tarybos 
2014 m. lapkričio 22 d. sprendimu Nr. T-241
(Panevėžio rajono savivaldybės tarybos 
[bookmark: _GoBack]2018 m. kovo 29 d. sprendimo Nr. T-66
redakcija)


PANEVĖŽIO R. MUZIKOS MOKYKLOS NUOSTATAI 
	
I. BENDROSIOS NUOSTATOS

1. Panevėžio r. muzikos mokyklos nuostatai (toliau – Nuostatai) reglamentuoja Panevėžio r. muzikos mokyklos (toliau – mokykla) teisinę formą, priklausomybę, savininką, savininko teises ir pareigas įgyvendinančią instituciją, buveinę, mokyklos grupę, paskirtį, mokymo kalbą, veiklos teisinį pagrindą, sritis, rūšis, tikslą, uždavinius, funkcijas, mokymosi pasiekimus įteisinančių dokumentų išdavimą, mokyklos teises ir pareigas, veiklos organizavimą ir valdymą, savivaldą, darbuotojų priėmimą į darbą, jų darbo apmokėjimo tvarką ir atestaciją, lėšų šaltinius, jų naudojimo tvarką ir finansinės veiklos kontrolę, pertvarkymo, reorganizavimo ar likvidavimo tvarką. 
2. Mokyklos oficialusis pavadinimas – Panevėžio r. muzikos mokykla, trumpasis pavadinimas – Muzikos mokykla. Mokykla įregistruota Juridinių asmenų registre, kodas 191823998. 
3. Mokykla įsteigta 1969-09-01 Panevėžio rajono darbo žmonių deputatų tarybos vykdomojo komiteto 1969 m. liepos 17 d. sprendimu Nr. 228. 
4. Teisinė forma – biudžetinė įstaiga.
5. Priklausomybė – savivaldybės mokykla. 
6. Savininkė – Panevėžio rajono savivaldybė. 
7. Mokyklos savininko teises ir pareigas įgyvendinanti institucija – Panevėžio rajono savivaldybės taryba, kuri:
7.1. tvirtina mokyklos nuostatus; 
7.2. nustato didžiausią leistiną pareigybių skaičių;
7.3. priima sprendimus dėl:
7.3.1. mokyklos buveinės pakeitimo;
7.3.2. mokyklos pertvarkymo, reorganizavimo ar likvidavimo; 
7.3.3. mokyklos skyrių steigimo ir jų veiklos nutraukimo; 
7.4. sprendžia kitus Lietuvos Respublikos biudžetinių įstaigų įstatyme, kituose įstatymuose ir šiuose Nuostatuose jos kompetencijai priskirtus klausimus.
8. Buveinė: Laisvės g. 18, LT-38310 Krekenavos mstl., Panevėžio r. sav.
9. Grupė – neformaliojo vaikų švietimo mokykla ir formalųjį švietimą papildančio ugdymo mokykla.
[bookmark: _Hlk505709281]10. Paskirtys – formalųjį švietimą papildančio muzikinio ugdymo mokykla, neformaliojo vaikų švietimo grupės muzikinio ugdymo mokykla.
11. Pagrindinė paskirtis – formalųjį švietimą papildančio muzikinio ugdymo mokykla.
12. Mokymo kalba – lietuvių.
13. Vykdomos švietimo programos:
[bookmark: _Hlk499112740]13.1. ankstyvojo muzikinio ugdymo programa;
13.2. pradinio muzikinio formalųjį švietimą papildančio ugdymo programa;
13.3. pagrindinio muzikinio formalųjį švietimą papildančio ugdymo programa;
13.4. profesinės linkmės muzikinio ugdymo modulis;
13.5. etninės kultūros formalųjį švietimą papildančio ugdymo programa;
13.6. kryptingo meninio ugdymo programa; 
13.7. muzikos mėgėjų ugdymo programa.
14. Išduodami mokymosi pasiekimus įteisinantys dokumentai:
14.1. neformaliojo vaikų švietimo pažymėjimas;
14.2. mokyklos pažymėjimas.
15. Skyriai:
15.1. skyriaus oficialusis pavadinimas – Panevėžio r. muzikos mokyklos Ramygalos skyrius:
15.1.1. buveinė: Dariaus ir Girėno g. 32, LT-38265 Ramygalos m., Panevėžio r. sav.;
15.1.2. skyrius įsteigtas 1979 m.;
15.1.3. mokymo kalba – lietuvių;
[bookmark: _Hlk499189295]15.1.4. paskirtys – formalųjį švietimą papildančio muzikinio ugdymo mokykla, neformaliojo vaikų švietimo grupės muzikinio ugdymo mokykla;
[bookmark: _Hlk505709550]15.1.5. pagrindinė paskirtis – formalųjį švietimą papildančio muzikinio ugdyo mokykla;
15.1.6. vykdomos švietimo programos:
15.1.6.1. ankstyvojo muzikinio ugdymo programa;
15.1.6.2. pradinio muzikinio formalųjį švietimą papildančio ugdymo programa;
15.1.6.3. pagrindinio muzikinio formalųjį švietimą papildančio ugdymo programa;
15.1.6.4. profesinės linkmės muzikinio ugdymo modulis;
15.1.6.5. etninės kultūros formalųjį švietimą papildančio ugdymo programa;
[bookmark: _Hlk498972748]15.1.6.6. kryptingo meninio ugdymo programa; 
15.1.6.7. muzikos mėgėjų ugdymo programa;
15.2. skyriaus oficialusis pavadinimas – Panevėžio r. muzikos mokyklos Naujamiesčio skyrius:
15.2.1. buveinė: S. Nėries g. 1, LT-38340 Naujamiesčio mstl., Panevėžio r. sav.; 
15.2.2. skyrius įsteigtas 1994 m.;
15.2.3. mokymo kalba – lietuvių;
15.2.4. paskirtys – formalųjį švietimą papildančio muzikinio ugdymo mokykla, neformaliojo vaikų švietimo grupės muzikinio ugdymo mokykla.
15.2.5. pagrindinė paskirtis – formalųjį švietimą papildančio muzikinio ugdyo mokykla;
15.2.6. vykdomos švietimo programos:
15.2.6.1. ankstyvojo muzikinio ugdymo programa;
15.2.6.2. pradinio muzikinio formalųjį švietimą papildančio ugdymo programa;
15.2.6.3. pagrindinio muzikinio formalųjį švietimą papildančio ugdymo programa;
15.2.6.4. profesinės linkmės muzikinio ugdymo modulis;
15.2.6.5. etninės kultūros formalųjį švietimą papildančio ugdymo programa;
15.2.6.6. kryptingo meninio ugdymo programa; 
15.2.6.7. muzikos mėgėjų ugdymo programa.
16. Išduodami mokymosi pasiekimus įteisinantys dokumentai:
16.1. neformaliojo vaikų švietimo pažymėjimas;
16.2. mokyklos pažymėjimas.
17. Mokykla yra viešasis juridinis asmuo, turintis antspaudą, atsiskaitomąją ir kitas sąskaitas Lietuvos Respublikos įregistruotuose bankuose, atributiką, savo veiklą grindžia Lietuvos Respublikos Konstitucija, Lietuvos Respublikos įstatymais, Lietuvos Respublikos Vyriausybės nutarimais, švietimo ir mokslo ministro įsakymais, Panevėžio rajono savivaldybės tarybos sprendimais, kitais teisės aktais ir šiais Nuostatais. 

II. MOKYKLOS VEIKLOS SRITYS IR RŪŠYS, TIKSLAS, UŽDAVINIAI, FUNKCIJOS, MOKYMOSI PASIEKIMUS ĮTEISINANČIŲ DOKUMENTŲ IŠDAVIMAS

18. Mokyklos veiklos sritis – švietimas 85.
19. Mokyklos švietimo veiklos rūšys:
19.1. pagrindinė veiklos rūšis – kitas mokymas 85.5;
19.2. kitos švietimo veiklos rūšys:
19.2.1. kultūrinis švietimas, kodas 85.52;
19.2.2. kitas, niekur kitur nepriskirtas, švietimas, kodas 85.59;
19.2.3. švietimui būdingų paslaugų veikla, kodas 85.60.
20. Kitos ne švietimo veiklos rūšys:
20.1. vaikų poilsio stovyklų veikla, kodas 55.20.20;
20.2. kitų maitinimo paslaugų teikimas, kodas 56.29;
20.3. knygų leidyba, kodas 58.11;
20.4. kita leidyba, kodas 58.19;
20.5. garso įrašymas ir muzikos įrašų leidyba, kodas 59.20;
20.6. muzikos instrumentų, teatro dekoracijų ir kostiumų nuoma, kodas 77.29.30;
20.7. scenos pastatymų veikla, kodas 90.01;
20.8. meno įrenginių eksploatavimo veikla, kodas 90.04. 
21. Mokyklos veiklos tikslas – nuosekliai ir sistemingai ugdyti mokinių prigimtinius meninius gebėjimus, stiprinti įgūdžius bei plėsti muzikos ir etninės kultūros sričių žinias pagal ilgalaikes formalųjį švietimą papildančio ugdymo programas, tenkinti vaikų meninio ugdymosi ir saviraiškos poreikius, suteikiant jiems papildomų dalykinių kompetencijų.
22. Mokyklos veiklos uždaviniai: 
22.1. teikti mokiniams kokybišką neformaliojo vaikų švietimo ir formalųjį švietimą papildantį ugdymą;
22.2. padėti mokiniams išsiugdyti vertybines orientacijas, leidžiančias tapti dorais, siekiančiais žinių, savarankiškais, atsakingais, patriotiškai nusiteikusiais žmonėmis, įgyti žinių visuomenei būdingą informacinę kultūrą, šiuolaikinę socialinę kompetenciją ir gebėjimus savarankiškai kurti savo gyvenimą ir sveikai gyventi;
22.3. perteikti mokiniams tautinės ir etninės kultūros pagrindus, Europos ir pasaulio humanistinės kultūros tradicijas ir vertybes, garantuoti tautos, krašto kultūros tęstinumą, jos tapatybės išsaugojimą, nuolatinį jos vertybių kūrimą, puoselėti krašto atvirumą ir dialogiškumą;
22.4. sudaryti sąlygas mokiniams įgyti demokratijos tradicijas įkūnijančius pilietinės kultūros pagrindus, išplėtoti gebėjimus ir patirtį, būtiną asmenims, kaip kompetentingiems Lietuvos piliečiams, Europos ir pasaulio bendrijos, daugiakultūrės visuomenės nariams;
22.5. sudaryti sąlygas mokiniams rinktis savo polinkius, gabumus ir siekius atitinkantį ugdymosi kelią, galimybes prireikus motyvuotai keisti savo pasirinkimą, nustatyti mokinių kūrybinius gebėjimus ir pagal tai padėti jiems įsigyti profesinę kvalifikaciją ir kompetenciją, atitinkančią šiuolaikinį kultūros lygį;
22.6. skatinti mokinių lygybę ir solidarumą su žmonėmis, turinčiais skirtingus gebėjimus, kitokias socialines galimybes nei dauguma, siekti socialinio mokinių solidarumo;
22.7. užtikrinti sveiką ir saugią mokymo(si) aplinką.
23. Mokyklos funkcijos:
23.1. formuoja ir įgyvendina ugdymo turinį pagal švietimo ir mokslo ministro patvirtintus programinius reikalavimus, nustatyta tvarka suderintus ugdymo planus, paiso mokinių poreikių įvairovės, derindama ugdymo turinį, siūlydama ir taikydama skirtingus mokymo(si) būdus ir tempą;
[bookmark: _Hlk499106050]23.2. vykdo ankstyvojo muzikinio ugdymo, pradinio muzikinio ir pagrindinio muzikinio formalųjį švietimą papildančio ugdymo, profesinės linkmės muzikinio ugdymo modulio, kryptingo meninio ugdymo, muzikos mėgėjų ugdymo, etninės kultūros ugdymo programas;
23.3. konkretina, individualizuoja ir pritaiko ugdymo programas skirtingų gebėjimų mokiniams;  
23.4. organizuoja ir vykdo pradinio ir pagrindinio muzikinio ugdymo pasiekimų patikrinimą, baigiamuosius egzaminus mokyklos nustatyta tvarka; 
23.5. išduoda Lietuvos Respublikos švietimo ir mokslo ministro nustatytos formos neformaliojo vaikų švietimo pažymėjimus ir mokyklos pažymą mokiniams, baigusiems neformaliojo vaikų švietimo programą ar jos dalį mokyklos nustatyta tvarka; 
23.6. atlieka mokyklos veiklos kokybės įsivertinimą;
23.7. sudaro palankias sąlygas veikti mokinių organizacijoms, skatinančioms mokinių dorinį, tautinį, pilietinį sąmoningumą, patriotizmą, puoselėjančioms kultūrinę ir socialinę brandą, padedančioms tenkinti saviugdos ir saviraiškos poreikius;
23.8. organizuoja projektus bei kitus renginius, susijusius su muzikinio ugdymo, kultūros sklaida vietos bendruomenėje, šalyje ir tarptautinėje erdvėje; 
23.9. organizuoja tėvų (globėjų, rūpintojų) pageidavimu jų mokamas papildomas paslaugas (stovyklas, ekskursijas ir kt.) teisės aktų nustatyta tvarka;
23.10. palaiko ryšius su panašaus profilio ir aukštesniojo lygmens šalies bei užsienio profesinio ugdymo įstaigomis, sprendžiančiomis muzikinio parengimo, dvasingumo ir vertybių ugdymo uždavinius;
23.11. sudaro sąlygas mokyklos darbuotojams tobulinti kvalifikaciją;
23.12. užtikrina higienos normas, teisės aktų reikalavimus atitinkančią sveiką, saugią mokymosi ir darbo aplinką;
23.13. kuria ugdymo turinio reikalavimams įgyvendinti reikiamą materialinę bazę ir edukacines aplinkas, vadovaudamasi švietimo ir mokslo ministro patvirtintais Švietimo aprūpinimo standartais;
23.14. kuria mokyklą kaip vietos bendruomenės kultūros židinį;
[bookmark: estr11][bookmark: 12str]23.15. viešai skelbia informaciją apie mokyklos veiklą teisės aktų nustatyta tvarka;
23.16. atlieka kitas įstatymų ir kitų teisės aktų nustatytas funkcijas.

III. MOKYKLOS TEISĖS IR PAREIGOS

24. Mokykla, įgyvendindama jai pavestą tikslą ir uždavinius, atlikdama jai priskirtas funkcijas, turi teisę: 
24.1. parinkti mokymo metodus ir mokymosi veiklos būdus, kurti naujus mokymo ir mokymosi modelius, užtikrinančius kokybišką ugdymą; 
24.2. bendradarbiauti su savo veiklai įtakos turinčiais fiziniais ir juridiniais asmenimis;
24.3. vykdyti šalies ir tarptautinius švietimo projektus; 
24.4. stoti ir jungtis į asociacijas, dalyvauti jų veikloje;
24.5. gauti paramą Lietuvos Respublikos labdaros ir paramos įstatymo nustatyta tvarka; 
24.6. dalyvauti konkursuose, vaikų muzikos festivaliuose ir kituose renginiuose Panevėžio rajone, Lietuvos Respublikos teritorijoje ir už Lietuvos ribų;
24.7. pagal savo kompetenciją gauti iš valstybės ir savivaldybių įstaigų duomenis, kurių reikia mokyklos uždaviniams ir funkcijoms vykdyti; 
24.8. naudotis kitomis teisės aktų suteiktomis teisėmis.
25. Mokyklos pareigos yra užtikrinti jai pavestų tikslų ir uždavinių įgyvendinimą, priskirtų funkcijų kokybišką vykdymą. 

IV. MOKYKLOS VEIKLOS ORGANIZAVIMAS IR VALDYMAS

26. Mokyklos veikla organizuojama pagal direktoriaus patvirtintus:
[bookmark: _Hlk499210602]26.1. mokyklos strateginį planą, kuriam yra pritarusi mokyklos taryba;
26.2. mokyklos metinį veiklos planą, kuriam yra pritarusi mokyklos taryba;
26.3. mokyklos ugdymo planą, suderintą su savivaldybės vykdomąja institucija ar jos įgaliotu asmeniu, kuriam yra pritarusi mokyklos taryba;
26.4. mokyklos darbo tvarkos taisykles.
27. Mokyklai vadovauja direktorius, kuris viešo konkurso būdu penkeriems metams į pareigas skiriamas ir iš jų atleidžiamas teisės aktų nustatyta tvarka.
28. Direktoriui pareiginę algą, priemokas ir skatinimo priemones skiria Savivaldybės meras, vadovaudamasis Savivaldybės tarybos patvirtinta biudžetinių įstaigų vadovų darbo apmokėjimo sistema.
29. Direktorius:
[bookmark: _Hlk499285048]29.1. tvirtina mokyklos vidaus struktūrą, mokyklos darbuotojų pareigybių sąrašą neviršydamas nustatyto didžiausio leistino pareigybių skaičiaus; 
29.2. nustato mokyklos tikslus, uždavinius, funkcijas, direktoriaus pavaduotojo ugdymui, direktoriaus pavaduotojo ūkio ir administracijos reikalams veiklos sritis; 
29.3. nustatyta tvarka skiria ir atleidžia mokytojus, kitus ugdymo procese dalyvaujančius asmenis ir aptarnaujantį personalą, tvirtina jų pareigybių aprašymus;
29.4. priima mokinius Panevėžio rajono savivaldybės tarybos nustatyta tvarka, sudaro mokymo sutartis teisės aktų nustatyta tvarka;
29.5. už mokinio elgesio normų pažeidimą gali skirti mokiniui drausmines auklėjamojo poveikio priemones, numatytas Vaiko teisių apsaugos pagrindų įstatyme; 
29.6. suderinęs su mokyklos taryba, tvirtina mokyklos darbo tvarkos taisykles;
29.7. rūpinasi mokytojų ir kitų darbuotojų darbo sąlygomis, organizuoja trūkstamų mokytojų paiešką;
29.8. vadovauja mokyklos strateginio plano ir metinių veiklos planų, švietimo programų rengimui, rekomendacijų dėl smurto prevencijos įgyvendinimo mokykloje priemonių įgyvendinimui, juos tvirtina, vadovauja jų vykdymui;
29.9. leidžia įsakymus, kontroliuoja jų vykdymą;
29.10. sudaro teisės aktų nustatytas komisijas, darbo grupes;
29.11. sudaro mokyklos vardu sutartis mokyklos funkcijoms atlikti;
29.12. organizuoja mokyklos dokumentų saugojimą ir valdymą teisės aktų nustatyta tvarka;
29.13. atsako už mokyklos finansinę veiklą, svarsto ir priima sprendimus, susijusius su mokyklos lėšų (įskaitant lėšas, skirtas mokyklos darbuotojų darbo užmokesčiui), turto naudojimu ir disponavimu juo;
29.14. užtikrina racionalų ir taupų lėšų, turto naudojimą, veiksmingą mokyklos vidaus kontrolės sistemos sukūrimą, jos veikimą ir tobulinimą;
29.15. garantuoja, kad pagal Lietuvos Respublikos viešojo sektoriaus atskaitomybės įstatymą teikiami ataskaitų rinkiniai ir statistinės ataskaitos būtų teisingi;
29.16. rūpinasi metodinės veiklos organizavimu, darbuotojų profesiniu tobulėjimu, sudaro jiems sąlygas kelti kvalifikaciją, mokytojams ir kitiems pedagoginiams darbuotojams – galimybę atestuotis, organizuoja jų atestaciją švietimo ir mokslo ministro nustatyta tvarka;
29.17. inicijuoja mokyklos savivaldos institucijų sudarymą ir skatina jų veiklą;
29.18. bendradarbiauja su mokinių tėvais (globėjais, rūpintojais), pagalbą mokiniui, mokytojui ir mokyklai teikiančiomis įstaigomis, teritorinėmis policijos, socialinių paslaugų, sveikatos įstaigomis, vaiko teisių apsaugos tarnybomis ir kitomis institucijomis, dirbančiomis vaiko teisių apsaugos srityje;
29.19. atstovauja mokyklai teismuose, kitose institucijose, palaiko ryšius su vietos bendruomene;
29.20. atlieka kitas funkcijas, nustatytas mokyklos nuostatuose ir mokyklos direktoriaus pareigybės aprašyme;
29.21. turi teisę dirbti papildomą darbą toje pačioje mokykloje arba eiti antraeiles pareigas kitoje darbovietėje, neviršydamas Lietuvos Respublikos darbo kodekse nustatytos maksimalios leistinos darbo trukmės per savaitę;
29.22. analizuoja mokyklos veiklos ir valdymo išteklių būklę ir atsako už mokyklos veiklos rezultatus;
29.23. kartu su mokyklos taryba sprendžia mokyklai svarbius palankios ugdymui aplinkos kūrimo klausimus;
29.24. kiekvienais metais teikia mokyklos bendruomenei ir mokyklos tarybai svarstyti bei viešai paskelbia savo metų veiklos ataskaitą. Švietimo įstaigos vadovų metų veiklos ataskaitos reikalavimus nustato švietimo ir mokslo ministras;
29.25. atsako už informacijos skelbimą, demokratinį mokyklos valdymą, užtikrina bendradarbiavimu grįstus santykius, Pedagogų etikos kodekso reikalavimų laikymąsi, skaidriai priimamus sprendimus, mokyklos bendruomenės narių informavimą, pedagoginio ir nepedagoginio personalo profesinį tobulėjimą, sveiką, saugią, užkertančią kelią bet kokioms smurto, prievartos apraiškoms ir žalingiems įpročiams aplinką.
30. Mokyklos direktorius pavaldus ir atskaitingas Panevėžio rajono savivaldybės tarybai ar jos įgaliotam asmeniui. 
V. MOKYKLOS SAVIVALDA

31. Mokyklos savivalda grindžiama švietimo tikslais, mokykloje vykdomomis švietimo programomis ir susiklosčiusiomis tradicijomis. Mokykloje veikia šios savivaldos institucijos: mokyklos taryba ir mokytojų taryba.
32. Mokyklos savivaldos institucijos kolegialiai svarsto mokyklos veiklos ir finansavimo klausimus ir pagal kompetenciją, apibrėžtą mokyklos nuostatuose, priima sprendimus, daro įtaką mokyklos direktoriaus priimamiems sprendimams, atlieka visuomeninę mokyklos valdymo priežiūrą. Mokyklos savivaldos institucijų įvairovę, jų kompetenciją ir sudarymo principus įteisina mokyklos nuostatai. 
33. Mokyklos taryba (toliau – Taryba) yra aukščiausioji mokyklos savivaldos institucija, sudaryta iš mokinių, mokytojų, tėvų (globėjų, rūpintojų) ir vietos bendruomenės atstovų. Už savo veiklą mokyklos taryba atsiskaito ją rinkusiems mokyklos bendruomenės nariams.
34. Mokyklos tarybos nariu gali būti asmuo, turintis žinių ir gebėjimų, padedančių siekti mokyklos strateginių tikslų ir įgyvendinti mokyklos misiją. Mokyklos tarybos nariu negali būti tos pačios mokyklos vadovas, valstybės politikai, politinio (asmeninio) pasitikėjimo valstybės tarnautojai. 
35. Kiekvienais metais mokyklos taryba vertina mokyklos direktoriaus metų veiklos ataskaitą ir teikia savo sprendimą dėl ataskaitos Savivaldybės tarybai. 
36. Taryba sudaroma iš mokykloje nedirbančių mokinių tėvų (globėjų, rūpintojų), mokytojų, mokinių ir (ar) bendruomenės atstovų.
37. Į Tarybą slaptu balsavimu renka:
37.1. tėvus (globėjus, rūpintojus) – visuotinis tėvų susirinkimas;
37.2. mokytojus – mokytojų taryba;
37.3. mokinius – mokinių (4–12 klasių) susirinkimas.
38. Vietos bendruomenės atstovus svečių teisėmis į Tarybą kviečia mokyklos direktorius.
39. Mokyklos tarybą sudaro 3 tėvų (globėjų, rūpintojų), 3 mokytojų, 3 mokinių atstovai. Tėvai (globėjai, rūpintojai) ir mokytojai renkami kas treji metai, mokiniai – kasmet.
40. Tarybos posėdžiai kviečiami ne rečiau kaip du kartus per metus. Posėdis teisėtas, jei jame dalyvauja ne mažiau kaip du trečdaliai narių. Nutarimai priimami posėdyje dalyvaujančių narių balsų dauguma. Mokyklos direktorius Tarybos posėdžiuose gali dalyvauti kviestinio nario teisėmis.
41. Tarybai vadovauja pirmininkas, išrinktas atviru balsavimu Tarybos posėdyje. 
42. Taryba:
42.1. teikia siūlymus dėl mokyklos strateginių tikslų, uždavinių ir jų įgyvendinimo priemonių; 
42.2. pritaria mokyklos strateginiam planui, metiniam veiklos planui, mokyklos darbo tvarkos taisyklėms, kitiems mokyklos veiklą reglamentuojantiems dokumentams, teikiamiems mokyklos direktoriaus;
42.3. teikia siūlymus mokyklos direktoriui dėl mokyklos nuostatų pakeitimo ar papildymo, mokyklos vidaus struktūros tobulinimo; 
42.4. svarsto mokyklos lėšų naudojimo klausimus;
42.5. svarsto mokyklos direktoriaus metų veiklos ataskaitas ir teikia siūlymus dėl mokyklos veiklos tobulinimo;
42.6. teikia siūlymus Panevėžio rajono savivaldybės tarybai dėl mokyklos materialinio aprūpinimo, veiklos tobulinimo;
42.7. svarsto mokytojų tarybos, mokyklos bendruomenės narių iniciatyvas ir teikia siūlymus mokyklos direktoriui;
42.8. teikia siūlymus dėl mokyklos darbo tobulinimo, saugių mokinių ugdymo ir darbo sąlygų sudarymo, talkina formuojant mokyklos materialinius, finansinius ir intelektinius išteklius;
42.9. svarsto mokyklos direktoriaus teikiamus klausimus, planuoja savo veiklą.
43. Tarybos nutarimai yra teisėti, jei jie neprieštarauja teisės aktams.
44. Taryba už savo veiklą vieną kartą per metus atsiskaito mokyklos bendruomenei.
45. Mokytojų taryba – nuolat veikianti mokyklos savivaldos institucija mokytojų profesiniams ir bendriesiems ugdymo klausimams spręsti. Ją sudaro mokyklos direktorius, direktoriaus pavaduotojas ugdymui, visi mokykloje dirbantys mokytojai.
46. Mokytojų tarybai vadovauja mokyklos direktorius.
47. Mokytojų tarybos posėdžius šaukia mokyklos direktorius. Posėdis yra teisėtas, jei jame dalyvauja du trečdaliai mokytojų tarybos narių. Nutarimai priimami posėdyje dalyvaujančių narių balsų dauguma.
48. Mokytojų taryba svarsto ir priima nutarimus teisės aktų nustatytais ir mokyklos direktoriaus teikiamais klausimais.
49. Mokinių ugdymo organizavimo, elgesio, lankomumo, saugumo užtikrinimo ir kitais mokinių tėvams (globėjų, rūpintojams) aktualiais klausimais mokyklos direktorius gali organizuoti mokinių tėvų (globėjų, rūpintojų) (ir) ugdytinių pasitarimus.

VI. DARBUOTOJŲ PRIĖMIMAS Į DARBĄ, JŲ DARBO APMOKĖJIMO TVARKA IR ATESTACIJA

50. Darbuotojai į darbą mokykloje priimami ir atleidžiami Lietuvos Respublikos darbo kodekso ir kitų teisės aktų nustatyta tvarka. 
51. Mokyklos darbuotojams už darbą mokama Lietuvos Respublikos įstatymų ir kitų teisės aktų nustatyta tvarka. 
52. Mokyklos direktorius, jo pavaduotojas ugdymui, mokytojai, kiti pedagoginiai darbuotojai atestuojasi ir kvalifikaciją tobulina švietimo ir mokslo ministro nustatyta tvarka. 

VII. MOKYKLOS TURTAS, LĖŠOS, JŲ NAUDOJIMO TVARKA, FINANSINĖS VEIKLOS KONTROLĖ IR MOKYKLOS VEIKLOS PRIEŽIŪRA

53. Mokykla valdo patikėjimo teise perduotą savivaldybės turtą, naudoja ir disponuoja juo pagal įstatymus Panevėžio rajono savivaldybės tarybos sprendimų nustatyta tvarka.
54. Mokyklos lėšų šaltiniai:
54.1. valstybės ir savivaldybės biudžetų lėšos;
54.2. tarptautinių ir užsienio fondų, organizacijų lėšos;
54.3. mokestis už mokslą;
54.4. kitos teisėtu būdu įgytos lėšos;
54.5. parama.
55. Lėšos naudojamos teisės aktų nustatyta tvarka.
56. Mokykla buhalterinę apskaitą organizuoja ir finansinę atskaitomybę tvarko teisės aktų nustatyta tvarka.
57. Mokyklos finansinė veikla kontroliuojama teisės aktų nustatyta tvarka.
58. Mokyklos veiklos priežiūrą atlieka Savivaldybės vykdomoji institucija.


VIII. BAIGIAMOSIOS NUOSTATOS

59. Pranešimai ir informacija visuomenei apie mokyklos veiklą, pertvarkymą, reorganizavimą, likvidavimą bei kitus teisės aktuose numatytus atvejus skelbiami viešai Lietuvos Respublikos teisės aktų nustatytais terminais ir tvarka mokyklos interneto svetainėje www.muzikosmokyklapr.lt, VĮ Registrų centro leidžiamame elektroniniame leidinyje „Juridinių asmenų vieši pranešimai“.
60. Mokyklos nuostatus, jų pakeitimus, papildymus tvirtina Panevėžio rajono savivaldybės taryba.
61. Mokyklos nuostatai keičiami ir papildomi Panevėžio rajono savivaldybės tarybos, mokyklos direktoriaus ar mokyklos tarybos iniciatyva.
62. Mokykla reorganizuojama, pertvarkoma ar likviduojama teisės aktų nustatyta tvarka. 


Direktorė						Laima Plančiūnienė			                                                                    

